

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ΡβΙε: 2009.02.ΜΗ1:37:49 
ΕΕΤ 

Ρθ35θπ: δίΰΠθα ΡϋΡ 
(θΓπΟθΟΟβϋ) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


369 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 29 

27 Ιανουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επί των οδών Αγ.Σοφίας - Μεσολογγίου - 
Ερυθραίας - Κωνσταντιλιέρη εντός του εγκεκρι¬ 
μένου ρυμοτομικού σχεδίου του δήμου Βύρωνα 
(Ν. Αττικής) και καθορισμός ειδικών όρων και πε¬ 


ριορισμών δόμησης αυτού. 1 

Τροποποίηση Ρυμοτομικού Σχεδίου πόλεως στην πε¬ 
ριοχή του Ο.Τ. 107 του Δ.Δ. Καβαλλαρίου του Δή¬ 
μου Λαγκαδά Νομού Θεσσαλονίκης. 2 

Αναγνώριση αγροτικής οδού ως προϋφιστάμενης του 
1923, στη Βολισσό, Δήμου Αμανής. 3 


ΑΠΟΦΑΣΕΙ Σ 

Αριθμ. 1051 (1) 


Χαρακτηρισμός ως διατηρητέου του κτιρίου που βρί¬ 
σκεται επί των οδών Αγ. Σοφίας - Μεσολογγίου - 
Ερυθραίας - Κωνσταντιλιέρη εντός του εγκεκριμένου 
ρυμοτομικού σχεδίου του δήμου Βύρωνα (Ν. Αττι¬ 
κής) και καθορισμός ειδικών όρων και περιορισμών 
δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως αυτό 
αντικαταστάθηκε με το άρθρο 3 του ν. 2831/2000 «Τρο¬ 
ποποίηση των διατάξεων του ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις» 
(Α' 140). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 2210). 


4. Το υπ’ αριθμ. 1091/250ΑΕ/5.3.2004 έγγραφο της 
Διεύθυνσης Πολεοδομίας Νομαρχίας Αθηνών - Τμήμα 
ΕΠΑΕ. 

5. Την από 23.12.2005 αιτιολογική έκθεση του Τμήματος 
Παραδοσιακών Οικισμών της Διεύθυνσης Πολεοδομικού 
Σχεδιασμού του ΥΠΕΧΩΔΕ. 

6. Το υπ’ αριθμ. 1157/23.2.2006 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ και το γεγονός ότι παρήλθε 
άπρακτη η τασσόμενη προθεσμία από τις διατάξεις του 
άρθρου 4 παρ. 2 του ν. 1577/1985, όπως ισχύει, χωρίς να 
περιέλθουν στην ως άνω υπηρεσία τυχόν αντιρρήσεις 
ενδιαφερομένων. 

7. Το υπ’ αριθμ. 99/20.10.2008 υπηρεσιακό σημείωμα 
του Τμήματος Παραδοσιακών Οικισμών της Διεύθυνσης 
Πολεοδομικού Σχεδιασμού του ΥΠΕΧΩΔΕ. 

8. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Χαρακτηρίζεται ως διατηρητέο το κτίριο με αριθμό 6 
που βρίσκεται στο συγκρότημα σχολικών κτιρίων που 
περικλείεται από τις οδούς Αγίας Σοφίας, Μεσολογγίου, 
Ερυθραίας και Κωνσταντιλιέρη του εγκεκριμένου ρυ¬ 
μοτομικού σχεδίου του δήμου Βύρωνα (Ν. Αττικής) φε- 
ρόμενο ως ιδιοκτησία δήμου Βύρωνα, όπως φαίνεται 
με μαύρη διαγράμμιση στο σχετικό πρωτότυπο τοπο- 
γραφικό διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών του ΥΠΕΧΩΔΕ με την υπ’ αριθμ. 1051/2009 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. Ο καθορισμός των προσκτισμά- 
των που αλλοιώνουν το αρχικό κτίριο πραγματοποιείται 
από την Επιτροπή Πολεοδομικού και Αρχιτεκτονικού 
Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 

του κτιρίου για τα οποία η Ε.Π.Α.Ε. γνωμοδοτεί για την 
αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανισμό 
καθώς και επεμβάσεις για λόγους λειτουργικούς του 
χαρακτηριζόμενου ως διατηρητέου κτιρίου, εφόσον δεν 
αλλοιώνεται ο αρχιτεκτονικός χαρακτήρας του και δεν 
θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο 
αποστέλλονται από την πολεοδομική υπηρεσία στην 
αρμόδια Υπηρεσία του Υπουργείου Περιβάλλοντος, Χω¬ 


ροταξίας και ΔημοσίωνΈργων, με γνώμη της ΕΠΑΕ, για 
ειδικές ρυθμίσεις σύμφωνα με τις διατάξεις του άρθρου 
4 παρ. 2 του ν. 1577/1985, όπως ισχύει (Α' 140), εφόσον 
δεν παραβλάπτεται το διατηρητέο κτίριο και ο χώρος 
που το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς για την τοποθέ¬ 
τηση επιγραφών απαιτείται η έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2008 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40 % 

Αριθμ. 29/49010/ΠΣΚ/852 (2) 

Τροποποίηση Ρυμοτομικού Σχεδίου πόλεως στην περι¬ 
οχή του Ο.Τ. 107 του Δ.Δ. Καβαλλαρίου του Δήμου 
Λαγκαδά Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152, 153 και 154 του π.δ. 
της 14/27.7.1999 «Κώδικας Βασικής Πολεοδομικής Νομο¬ 
θεσίας» (ΦΕΚ 580 Δ'), όπως ισχύουν. 

2. Τις διατάξεις του άρθρου 29 του ν. 2831/2000 «τρο¬ 
ποποίηση των διατάξεων του ν. 1577/1985 (Γενικός Οι¬ 
κοδομικός Κανονισμός) και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
ν. 3044/2002 «Μεταψορά Συντελεστή Δόμησης κ.λπ.» 
(ΦΕΚ 197 Α'). 

3. Το π.δ. 30/1996 «Κώδικας Νομαρχιακής Αυτοδιοίκη¬ 
σης» (ΦΕΚ 21 Α') και ιδίως το άρθρο 63 για την αναπλή- 
ρωση των Νομαρχών. 

4. Την υπ’ αριθμ. 21/31.3.1995 απόφαση του Νομαρχια¬ 
κού Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλο¬ 
νίκης» (ΦΕΚ 392 Β'/11.4.1995), όπως ισχύει. 

5. Την υπ’ αριθμ. 1928/24.4.2006 απόφαση Γενικού Γραμ- 
ματέα Περιφέρειας Κεντρικής Μακεδονίας. 

6. Την υπ’ αριθμ. 10/οικ.38187/17.11.2008 απόφαση Νο¬ 
μάρχη «Μεταβίβαση αρμοδιοτήτων στον αρμόδιο Αντι- 
νομάρχη Πολεοδομίας και Πρόεδρο της Νομαρχιακής 
Επιτροπής Χωροταξίας - Πολεοδομίας» (ΦΕΚ 2404 Β'/ 
2008). 

7. Την υπ’ αριθμ. 90/2008 απόφαση του Δημοτικού 
Συμβουλίου Λαγκαδά. 

8. Την υπ’ αριθμ. 9 (συνεδρία 19 η της 25.11.2008) Πράξη 
του Συμβουλίου Χωροταξίας, Οικισμού και Περιβάλλο¬ 
ντος Νομού Θεσσαλονίκης μετά την από 23.10.2008 εισή¬ 


γηση του Τμήματος Πολεοδομικών Σχεδίων και Κανόνων 
της Δ/νσης Πολεοδομίας Θεσσαλονίκης. 

9. Τις διατάξεις του άρθρου 90 του «Κώδικα για την 
Κυβέρνηση και τα κυβερνητικά όργανα», όπως κυρώθηκε 
με το άρθρο πρώτο του π.δ. 63/2005 και τη διαπίστωση 
ότι η υπό έγκριση ρυθμίσεις δεν περιλαμβάνουν διατά¬ 
ξεις κανονιστικού χαρακτήρα συνεπαγόμενες δαπάνη 
σε βάρος του Κρατικού Προϋπολογισμού ή του Δήμου 
Λαγκαδά. 

10. Την διαπίστωση ότι οι εγκρινόμενες ρυθμίσεις τη¬ 
ρούν τις προϋποθέσεις που θέτει η παρ. 4 του άρθρου 
29 του ν. 2831/2000 όπως ισχύει, αποφασίζουμε: 

1. εγκρίνεται η τοπική Τροποποίηση του Ρυμοτομικού 
Σχεδίου πόλεως στην περιοχή του Ο.Τ. 107 του Δ.Δ. 
Καβαλλαρίου Δήμου Λαγκαδά Νομού Θεσσαλονίκης, 
όπως απεικονίζεται στο τοπογραφικό διάγραμμα κλί¬ 
μακας 1:500 που θεωρήθηκε από τον προϊστάμενο της 
Διεύθυνσης Πολεοδομίας Θεσσαλονίκης και συνοδεύει 
την παρούσα απόφαση με: 

α. τη μετατόπιση του πεζοδρόμου του κάθετου στην 
παλιά Εθνική οδό Θεσσαλονίκης - Καβάλας προς Βορ¬ 
ρά στη θέση υφιστάμενης κοινόχρηστης οδού τοπικής 
σημασίας με ταυτόχρονη λειτουργία ως πεζοδρόμου 
της οδού ανάμεσα στα Ο.Τ. 88 και 107Α. 

β. την κατάργηση αδιεξόδου πεζοδρόμου στο σώμα 
του Ο.Τ. 107 με ταυτόχρονη διάνοιξη οδού στη θέση της 
παλιάς υφιστάμενης κοινόχρηστης οδού του οικισμού. 

γ. τη διάσπαση του Ο.Τ. 107 σε δύο, με αριθμούς 107 
και 107Α. 

δ. τον καθορισμό χώρου στάθμευσης (Ρ) σε τμήμα 
του Ο.Τ. 107. 

Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Θεσσαλονίκη, 19 Δεκεμβρίου 2008 
Ο Αντινομάρχης 
ΙΩΑΝΝΗΣ ΑΓΓΟΥΡΑΣ 

Αριθμ. 9877/2008 (3) 

Αναγνώριση αγροτικής οδού ως προϋφιστάμενης 
του 1923, στη Βολισσό, Δήμου Αμανής. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του ν. 2240/16.9.1994 (ΦΕΚ 153/Α/1994) 
και τις διατάξεις του ν. 2218/1994. 

2. Το άρθρο 14 του ν. 2273/27.12.1994 (ΦΕΚ 223 Α'). 

3. Την από 3.6.2008 αίτηση του Κρασόπουλου Σόλων. 

4. Την υπ’ αριθμ. 3181/8.10.2008 βεβαίωση του Δημάρ¬ 
χου Αμανής Ν. Χίου. 

5. Την από 1.10.2008 εισήγηση του Τμήματος Πολεο¬ 
δομίας της Δ/νσης Χωροταξικών Εφαρμογών και Πο¬ 
λεοδομίας Ν.Α. Χίου. 

6. Το ν. 3212/2003 άρθρο 10 και το ν.δ. 17.7.2003 άρθρο 
20 παρ 4. 


7. Την θετική γνωμοδότηση του Συμβουλίου Χ.Ο.Π. 
του Νομού Χίου όπως αυτή εκφράζεται με το υπ’ αριθμ. 
2/7.11.2008 πρακτικό, θέμα 5°, αποφασίζουμε: 

Αναγνωρίζουμε την οδό, που φαίνεται στο συνημμένο 
απόσπασμα χάρτη με κλίμακα 1:5000, και που ξεκινά από 
τον επαρχιακό δρόμο Βολισσού - Ποταμιάς και καταλή¬ 
γει επίσης στον ίδιο δρόμο, ως οδού προϋφιστάμενης 
του 1923 και ως κοινόχρηστης. 

Η απόφαση αυτή δεν επιβαρύνει τον κρατικό προϋ¬ 
πολογισμό, ούτε το Δήμο Αμανής και ισχύει από την 
υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 9 Ιανουάριου 2009 
Ο Νομάρχης 

ΠΟΛΥΔΩΡΟΣ ΛΑΜΠΡΙΝΟΥΔΗΣ 

